पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमित मरीजों का आंकड़ा स्वस्थ होने वाले मरीजों की तुलना में बढ़ रहा है। 4 मई के आंकड़ों के अनुसार गुमला जिले के विभिन्न ने सामुदायिक स्वास्थ्य केंद्रों एवं जिला मुख्यालय के जांच केंद्रों पर कोरोना के लक्षण पाए जाने वाले 891 संदिग्ध लोगों की कोविड 19 का टेस्ट किया गया। उसमें से 192 लोगों की रिपोर्ट पॉजिटिव आई। हालांकि 156 लोग स्वस्थ भी हुए हैं जिनमें 15 कोविड-19 अस्पताल से तथा 141 होम आइसोलेशन के मरीज हैं।
अब जिले में कोरोना संक्रमित मरीजों का एक्टिव केस 2086 हो गया है जिसमें 20-22 मरीज होम आइसोलेशन में है तथा शेष मरीजों को कोविड-19 अस्पताल में इलाज किया जा रहा है। 1 दिन पूर्व टेस्टिंग की तुलना में पॉजिटिव मरीजों की संख्या 15% थी वह 4 मई को बढ़कर करीब 21% से अधिक हो गया। आंकड़ों के अनुसार सर्वाधिक संक्रमित होने वाले मरीज सदर प्रखंड गुमला तथा शहरी क्षेत्र के हैं। संक्रमित मरीजों की टेस्टिंग उनके उपचार के साथ-साथ धीमी गति से कोविड-19 के वैक्सीनेशन का कार्य चल रहा है। 4 मई को कुल मात्र 221 लोगों को वैक्सीन दिया गया उसमें सर्वाधिक संख्या 45 प्लस उम्र वाले लाभार्थियों के थे वैक्सीन का पहला डोज 33 लोगों को तथा सेकंड डोज 188 लोगों को दिया गया। सरकार के निर्देशानुसार वैक्सीन की उपलब्धता को देखते हुए आगामी 7 मई से 9 मई तक फिर से वैक्सीनेशन का विशेष अभियान संचालित किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn